รพ.ม.บูรพา แจงอาการชายนอร์เวย์ ไอหนัก ล้มหน้าโรงแรม อาการคล้ายโควิด-19
โรงพยาบาลมหาวิทยาลัยบูรพา แจงคลิปชายชาวต่างชาติไอ ล้มบริเวณหน้าโรงแรมอาการคล้ายโควิด-19 ยันไม่เข้าเกณฑ์ ด้านแม่ค้าอาหารตามสั่งโอด หวั่นการท่องเที่ยวเสียหายจากกรณีโลกออนไลน์แชร์คลิปวิดีโอของชาวต่างชาติคนหนึ่ง อ้างว่า มีชายชาวต่างชาติไอหนัก ล้มตัวลงบริเวณบันไดหน้าโรงแรมแห่งหนึ่งในบางแสน และได้ส่งตัวไปโรงพยาบาล ม.บูรพา แพทย์แจ้งว่าปอดติดเชื้อให้แอดมิด แต่ชาวต่างชาติไม่ยอม ส่งผลให้ชาวชลบุรีกังวลว่าจะมีการแพร่ระบาดของเชื้อไวรัสโคโรนา หรือ โควิค-19 (COVID-19)ล่าสุด วันที่ 13 มี.ค.63 แฟนเพจ รพ.ม.บูรพา ชลบุรี ได้ชี้แจงว่า คนไข้ยังไม่เข้าเกณฑ์ครบ 3 ข้อ คือ บินตรงมาจากนอร์เวย์เลย โดยไม่แวะที่ใด ไม่มีไข้ ผู้ป่วยไม่ให้ความร่วมมือในการตรวจ ไม่สมัครใจอยู่ กลับไป ตรวจสอบกับทางโรงแรม คนไข้ได้เช็กเอาต์ออกไปแล้ว และมีไฟลท์กลับวันนี้ อาการขณะเช็กเอาต์ก็สบายดี ไม่ได้ไอ ไม่มีไข้ตั้งแต่แรกต่อมาเมื่อเวลา 18.00 น. ผู้สื่อข่าวเดินทางไปยังโรงแรมดังกล่าว พบว่า ได้มีพนักงานนำน้ำยาพ่นฆ่าเชื้อไปฉีดที่โรงแรม จากการสอบถามพนักงานคนหนึ่งกล่าวว่า ไม่มีอะไรเกิดขึ้น เพียงฉีดน้ำยาฆ่าเชื้อห้องเดียวเท่านั้นจากนั้นผู้สื่อข่าวได้สอบถามแม่ค้าขายอาหารตามสั่งหน้าโรงแรมดังกล่าว กล่าวว่า ชาวต่างชาติที่ป่วยนั้น มาอยู่ในประเทศไทยหลายวันแล้ว และมากินอาหารที่ร้านประจำ โดยเฉพาะข้าวผัดกะเพราไข่ดาว ไม่มีอาการป่วยแต่อย่างใด ที่สำคัญคนต่างชาติรายนี้ชอบดื่มสุราวันละ 2-3 ขวด และไม่ค่อยกินข้าว คาดว่าอาการป่วยเกิดขึ้นมาจากไม่กินข้าวมากกว่า และดื่มสุราเยอะ ไม่ได้ป่วยจากไวรัสโควิค-19 แต่อย่างใดการที่ไปโพสต์ข้อความแบบนี้ ทำให้เกิดความเสียหายมากมาย แล้วใครจะมาเที่ยวบางแสน และจะทำให้การท่องเที่ยวเสียหายหมด การค้าขายก็ไม่ดีอยู่แล้ว มาปล่อยข่าวอย่างนี้แม่ค้าจะอยู่ได้อย่างไร.
โรงพยาบาลมหาวิทยาลัยบูรพา แจงคลิปชายชาวต่างชาติไอ ล้มบริเวณหน้าโรงแรม อาการคล้ายโควิด-19 ยันไม่เข้าเกณฑ์ ด้านแม่ค้าอาหารตามสั่งโอด หวั่นการท่องเที่ยวเสียหาย
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ไฮไลต์ไวรัสโคโรน่า,ชลบุรี,บางแสน,ข่าวทั่วไป